钦定古今图书集成/明伦汇编/闺媛典/第265卷 > 黄大缁妻叶氏〈媳王氏附〉
## 钦定古今图书集成/明伦汇编/闺媛典/第265卷 > 黄大缁妻叶氏〈媳王氏附〉

按《光泽县志》：“叶氏，邑廪生黄大缁妻。年二十四而寡，
奉八十老姑以孝闻。抚三岁子尚猷，延师教诲，蜚声
艺苑。崇祯甲戌，直指以闻，诏旌表。丁丑，猷殁，氏复抚
遗孙应中、应吉，皆补弟子员。氏年已七十，媳王氏恪
遵姑训，共励苦节。戊子之乱，叶氏逃避，卒于乡。”